Stațiunea din România care oferă servicii de recuperare post-COVID. Cât costă un pachet de cinci nopți.
Hotelurile din Băile Herculane oferă servicii de recuperare post-COVID. Aerul puternic ionizat ajută în tratarea bolilor respiratorii.
Băile Herculane se reinventează în pandemie. Hotelurile din staţiune vând oferte adaptate vremurilor. Le propun turiştilor recuperare post-Covid. Un pachet de cinci nopți cu demipensiune costă 2800 de lei."Cu această pandemie, în Bucureşti chiar nu s-a mai făcut. S-a sistat programul de kinetoterapie respiratorie la spitalul Marius Nasta şi la spitalul Colentina. Singurul centru ştiu că este la Iaşi, în prezent, şi am zis să încercăm aici“, mărturisește Violeta Bucur, turist.Băile Herculane sunt recunoscute pentru atmosfera cu o concentraţie mare de ioni negativi, care ajută plămânii să își revină după boală. O oră în aer liber, în staţiune, echivalează cu o oră de respirat aer pur, la trei mii de metri altitudine.